Territorios en posesión dos normandos no século XII, cara ao 1.130
Os **normandos** (Normando: *Normaunds*; francés: *Normands*; latín: *Normanni*), literalmente "homes do Norte", en alemán, foron invasores escandinavos, viquingos na súa maioría daneses, pero tamén noruegueses e suecos (os varegos) que comezaron a ocupar o noroeste de Francia (o que se coñece como Normandía) na segunda metade do século IX. Eran descendentes dos pobos nórdicos ("Norman" provén de "Norseman") Viquingos (Inglés antigo *wicingas*—"piratas") 
de Dinamarca, Islandia e Noruega que, baixo o seu líder Rollón, acordaron xurar lealdade a Carlos o Simple de Francia occidental. A través de xeracións de asimilación e mestura coas poboacións nativas francas e Galo-Romanas, os seus descendentes adoptaron gradualmente a cultura de base carolinxia do oeste de Francia.

A identidade cultural e étnica dos normandos xurdiu inicialmente na primeira metade do século X, e continuou evolucionando ao longo dos séculos seguintes.

A dinastía normanda tivo un grande impacto político, cultural e militar na Europa medieval e Próximo Oriente. Os normandos eran famosos polo seu espírito marcial e eventualmente pola súa piedade Católica, converténdose en expoñentes da ortodoxia católica na que se asimilaron. Adoptaron a Lingua galorromana da terra franca na que se estableceron, e o seu dialecto coñeceuse como *Norman*, *Normaund* ou Francés Normando, unha importante linguaxe literaria. O Ducado de Normandía, que se formou polo tratado coa coroa francesa, foi un gran feudo da Francia medieval e baixo Ricardo I de Normandía forxouse nun principado unido e formidable na tenencia feudal.

Os normandos destácanse tanto pola súa cultura, como a súa singular arquitectura románica e as súas tradicións musicais, e polos seus significativos logros e innovacións militares. Os aventureiros normandos fundaron o Reino de Sicilia baixo Roxerio II logo de conquista do sur de Italia e Malta aos Sarracenos e bizantinos, e unha expedición en nome do seu duque, Guillermo o Conquistador, levou á conquista normanda de Inglaterra na Batalla de Hastings en 1066. A influencia cultural e militar normanda estendeuse desde estes novos centros europeos aos Estados cruzados do Próximo Leste, onde o seu príncipe Bohemundo I fundou o Principado de Antioquía en Levante, tamén en Escocia e País de Gales en Gran Bretaña , Irlanda ou nas costas do norte de África e as Illas Canarias.

O legado dos normandos persiste hoxe a través da linguas e dialectos rexionais de Francia, Inglaterra e Sicilia, así como tamén os diversos amaños culturais, xudiciais e políticos que introduciron nos seus territorios conquistados.

Notas
-----

1. ↑  Dauzat, Dubois & Mitterand 1971, p. 497.
2. ↑  Whitelock, Dorothy. *Sweet's Anglo-Saxon Reader*, OUP 1967, p.392
3. ↑  "Norman". *Encyclopædia Britannica*.
4. ↑  Chibnall 1999, p. 2: "En Normandía os conquistadores do norte asimilaran ... os pobos franco e galo-romanos indíxenas ..."
5. ↑  "Sicilian Peoples: The Normans". *L. Mendola & V. Salerno*. Best of Sicily Magazine. Consultado o 31 de xulo de 2015.
6. ↑  Lars Brownworth, Episode I: Rollo and the Viking Age
7. 1 2  "The Norman Impact". *History Today Volume 36 Issue 2*. History Today. 2 de febreiro de 1986. Consultado o 31 de xullo de 2015.
8. ↑  Eleanor Searle, *Predatory Kinship and the Creation of Norman Power, 840–1066* (University of California Press, Berkeley, 1988), p. 89
9. ↑  François Neveux. *A Brief History of The Normans* (Constable & Robbinson, Ltd, London, 2008), pp. 73. 74
10. ↑  "Claims to the Throne". *Mike Ibeji*. BBC. 17 de febreiro de 2011. Consultado o 26 de agosto de 2015.
11. ↑  "What Did the Normans Do for Us?". *John Hudson*. BBC. 12 de febreiro de 2012. Consultado o 31 de xullo de 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Normandos Modificar a ligazón no Wikidata*** |

### Bibliografía

### Outros artigos

* Viquingos en Galicia

### Ligazóns externas

* Norman people / *Encyclopædia Britannica online*.
* 1066: The Impact and Legacy of the Norman Invasion of England.
* Normans *BBC*.
* Sicilian Peoples: The Normans Arquivado 29 de agosto de 2015 en Wayback Machine.
* Os Normandos: a súa historia, armas e tácticas.
* Who were the Normans?.
* Gesta Normannorum. Arquivado 15 de agosto de 2009 en Wayback Machine.
* Breve Chronicon Northmannicum *(en* *latín)*.
* The Normans .
* Os Normandos en Italia *(en* *italiano)*.

---

|  |  |
| --- | --- |
| Este artigo tan só é un bosquexo |  *Este artigo sobre historia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q83418
* GND: 4042620-8
* NDL: 00568688
* NKC: ph634110
* Treccani: normanni

 |